text: Kun 444 millioner kroner til dansk mindretal 
  03 december 2010 kl. 17.39
  Staten skærer en anelse i tilskuddet til det danske mindretal i Sydslesvig.
  Formanden for Sydslesvig-udvalget, Kim Andersen (V), delte sent fredag Sydslesvig-bevillingen på 444 millioner kroner til det danske mindretal i Sydslesvg med ordene: 
  - Vi har forsøgt at gøre det så fornuftigt og retfærdigt som muligt, men vi kan ikke trylle. Samtidig skal vi forvente nogle omstillingsår, da midlerne bliver mindre, men det gælder om at holde dampen oppe, skriver Flensborg Avis.
  Det var første gang, statstilskuddet til Sydslesvig blev fordelt i henhold til den netop vedtage Sydslesvig-lov. Folketingets særlige Sydslesvig-udvalg havde valgt at gennemføre de nødvendige besparelser for 2011 efter grønthøster-metoden, og resultatet blev derfor, at alle tilskudsberettigede får to procent mindre i tilskud næste år.
  